ming030890/wiki-yue-high-quality huggingface dataset:
林孝賢

林孝賢，香港親中派人士。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會體育、演藝、文化及出版界（演藝小組）委員。之後，佢有份提名林鄭月娥參與2017年香港行政長官選舉。
林學曦

林學曦（英文：Lam Hok Hei，1991年9月18號—）係香港足球員，司職中場、攻擊中場或者輔鋒，家下效力香港超級聯賽球會東方龍獅。之前效力過印尼足球超級聯賽足球會佩斯查，係繼李健和喺1991年短暫喺星架坡效力芽籠聯之後，第二位喺東南亞職業足球聯賽效力嘅香港華人球員。
林宗賢

林宗賢，香港親中派政治人，曾經參與2023年香港區議會選舉。
歐洲經濟共同體

歐洲經濟共同體（英文：European Economic Community）係舊時歐洲一個國際組織，1958年1月1號成立，總部喺比利時布魯塞爾，創始會員有法國、西德、意大利、荷蘭、比利時同盧森堡六國，之後陸續吸引西歐另外十國加入。
1992年，歐洲經濟共同體嘅功能大致畀新成立嘅歐洲聯盟取代，同時呢個組織改名做歐洲共同體（英文：European Community），到2009年先至正式解散。
歐洲矮棕

歐洲矮棕（粵拼：au1 zau1 ai2 zung1；學名：Chamaerops humilis）係棕櫚科玲瓏椰子屬嘅常綠矮生灌木，原產地中海地區，而家喺全球嘅亞熱帶同温帶地區可以搵到。

樣
植株高0.3～2m，好少見到有5m高，直立。葉似掌，半圓形，闊6～9dm，深灰綠，羽狀深裂，每葉有一主脈，似把劍；葉柄有短嘅黑刺。葉細隻時有好幼嘅軟毛，越大隻時自己識甩落嚟。花屬肉穗花序，單生，生喺葉杈之間，花色鮮黃，基部有單生龍骨苞片，重有好少苞片仔；花萼之間連埋一齊，似殼斗；花瓣3嚿，似重複啲瓦片噉；花芯9條，其中6條公3條乸。果屬漿果，雖然嘥士同樣都唔同，但大多數係橢圓形。

用途
植株多數用嚟做綠籬植物或盆景；葉可以做編織材料。
歐洲甜櫻桃

歐洲甜櫻桃（學名：Prunus avium）係薔薇科李屬下一個種。佢嘅果就係車厘子。
歐洲理事會

歐洲理事會（au1 zau1 lei5 si6 wui2，英文：European Council），係由歐盟廿八個成員國嘅國家元首或者行政首長同歐盟執行委員會主席一齊參加嘅首腦會議。
歐洲煤鋼共同體

歐洲煤鋼共同體（European Coal and Steel Community）係1952年成立嘅跨國經濟合作組織，成員國包括法國、西德、意大利、比利時、荷蘭同盧森堡，被視為歐洲聯盟嘅原形。呢個組織隨住歐洲經濟共同體成立，喺1965年被兼併。
歐洲狼

歐洲狼（學名：Canis lupus lupus）係犬科犬屬嘅其中一個亞種。
橙色革命

橙色革命 (烏克蘭文：Помаранчева революція) 係烏克蘭喺2004年到2005年爆發嘅社會運動，抗議烏克蘭總統選舉出現舞弊。最終選舉獲安排重選，親西方嘅反對派領袖尤先科贏咗親俄嘅總理亞努科維奇，標誌住革命成功。

歷史
喺2004年11月21號，第4屆烏克蘭總統選舉嘅第二輪投票完咗，亞努科維奇似乎贏咗。但係，媒體同時間有唔少報道聲稱有選舉舞弊嘅跡象。喺冇耐之後，示威者開始上街抗議，要求取消原有嘅選舉結果，重新搞一次有外界監管嘅選舉嚟保障結果公平。呢次革命都係由人民發起，而大部分嘅活動都係喺烏克蘭嘅首都基輔發生，但係全國嘅地方都有示威活動。
喺12月4號，烏克蘭最高法院正式廢除原有嘅選舉結果，決定會喺12月26號再一次舉行選舉。到選舉那一日，經過唔同國際組織嘅監管之後，佢哋宣佈呢次選舉係“公平公正”。尤先科用52%嘅得票率贏咗選舉，比佢嘅對手亞努科維奇多咗8%。烏克蘭選舉委員會之後正式宣佈尤先科做下一位烏克蘭總統。橙色革命成功達到佢嘅目標。
喺之後嘅時間，橙色革命一般喺白俄羅斯同俄羅斯嘅媒體都係有負面嘅含義。
喺2010年第5屆烏克蘭總統選舉，亞努科維奇贏咗，而外界都承認係公平公正。
機利文新街

機利文新街（Gilman's Bazaar）係香港島一條馬路，出名係食街，中環人食晏期間最繁忙，有廿幾間食肆，包括快餐、外賣、日本料理、茶餐廳、蛇王鋪頭。
橙迷狂熱

《橙迷狂熱》（英文：Orange Fuzz）係香港電視廣播有限公司嘅遊埠節目，由喺荷蘭土生土長嘅唐人張震宇（CJ Cheung）同阮兒（第二輯）做主持，介紹荷蘭嘅特色嘢。節目有兩輯：第一輯喺2018年12月28號到2019年1月11號香港時間逢禮拜五21:00到21:30喺J2播；第二輯喺2019年11月18號到2020年1月20號逢禮拜一20:30到21:00播。
機利文街

機利文街（Gilman Street）係香港島一條馬路，嚮中環中保集團大廈同南洋商業銀行大廈之間，條路有個巴士總站。
機利文街個英文名Gilman係英治時期一間老牌子大洋行，嚮嗰度出現寫字樓。
橙色嘅漸變

橙色File:Image:Color icon orange v2.svg橙色嘅唔同漸變顏色色彩座標HTML#FF6600RGB （R, G, B）1（255, 102, 0）CMYK （C, M, Y, K）2（0, 60, 100, 0）HSV （H, S, V）3（24°, 100%, 100%）光譜座標波長585–620 nm數值限制範圍：（１）Ｒ、Ｇ、Ｂ：0～255（２）Ｃ、Ｍ、Ｙ、Ｋ：0～100（３）Ｈ：0～360　　Ｓ或Ｖ：0～100友情提示：1. 篇嘢嘅色代碼凈提供參考，唔係共通標準。2. 篇嘢可能用咗顏色標示，可能因為唔同閱讀環境而產生變化，詳細睇網絡無障礙。3. 色盲或色弱人士用家，一定要搵辨色力正常嘅人士或用無障礙軟體嚟幫手。4. 黑白屏幕用家一定要改用真彩色或全彩色嘅屏幕先至睇到呢啲色。
橙色有好多唔同嘅漸變色，喺色相、濃度同光度有唔同嘅顏色變化。

淺橙
淺橙色彩座標HTML#FED8B1RGB （R, G, B）1（254, 216, 177）HSV （H, S, V）3（30°, 30%, 100%）數值限制範圍：（１）Ｒ、Ｇ、Ｂ：0～255（３）Ｈ：0～360　　Ｓ或Ｖ：0～100友情提示：1. 篇嘢嘅色代碼凈提供參考，唔係共通標準。2. 篇嘢可能用咗顏色標示，可能因為唔同閱讀環境而產生變化，詳細睇網絡無障礙。3. 色盲或色弱人士用家，一定要搵辨色力正常嘅人士或用無障礙軟體嚟幫手。4. 黑白屏幕用家一定要改用真彩色或全彩色嘅屏幕先至睇到呢啲色。
淺橙係種好淺嘅橙色。
橙花雞

橙花雞係一味中菜，喺北美嘅唐餐館好常見。
做法係先將一件件雞肉炸熟，再放橙汁炒勻，味道酸甜帶橙香，原理同西檸雞似。

起源
熊貓快餐嘅行政總廚Andy Kao聲稱佢1987年喺夏威夷創作出嚟嘅原創食法。而熊貓快餐創辦人程正昌都話橙花雞係左宗棠雞嘅變奏版，而記者Jennifer 8. Lee 就話橙花雞係中菜甜酸菜式演變出黎。由於熊貓快餐經常令人聯想起橙花雞，好多時熊貓快餐都會喺美國唔同地方用餐車派橙花雞畀人試食。
機件

機件（mechanism），粵文又有叫機制，喺工程學上係指一部機械當中將力同能量轉化嘅構件。一件機件會以某啲力或者能量做 input，並且用佢嘅物理特性將呢啲力同能量轉化成第啲力同能量（output）。例如：
齒輪：輸入：一個齒輪嘅旋轉；輸出：另一個齒輪嘅旋轉；
凸輪同從動件：輸入：一個凸輪嘅旋轉；輸出：從動件嘅直線郁動；
齒輪泵：輸入：齒輪旋轉嘅力；輸出：流體嘅郁動；
連桿機構（linkage）：輸入：一個點嘅週期性郁動；輸出：另一個點嘅週期性郁動；
... 等等。
一部機械由多件機件組成，最先接受 input 嘅機件會將力或者能量轉化，將佢哋嘅 output 交俾下一柞機件，做後者嘅 input，（如果部機設計正確）最後成部機械所俾嘅 output 就會係設計者想要嘅 output。機件係對機械嘅概念化上嘅重要一環：例如 19 世紀德國工程師法蘭斯·烏勞斯（Franz Reuleaux）就嘗試紀錄嗮當時已知嘅機件，並且將機件當做機械嘅基本組成元素，認為世上嘅機械冚唪唥都可以當做某啲特定機件嘅組合。
橙色

橙或者叫橙色喺色譜上係紅同黃之間嘅色，因為橙呢種生果嘅色而得名。橙色喺可見光嘅波長係 585–620 nm。係顏色理論裏面，橙係純色（Pure chroma）。喺舊時唐人無特別名叫橙呢隻色，所歸入紅嗰便。北方話叫呢隻色做橘或者橘色，都係橙類生果嘅色。
喺美術上可以用紅同黃溝出來。

橙色輪
橙色色彩座標HTML#FF8000RGB （R, G, B）1（255, 128, 0）CMYK （C, M, Y, K）2（0, 50, 100, 0）HSV （H, S, V）3（30°, 100%, 100%）數值限制範圍：（１）Ｒ、Ｇ、Ｂ：0～255（２）Ｃ、Ｍ、Ｙ、Ｋ：0～100（３）Ｈ：0～360　　Ｓ或Ｖ：0～100友情提示：1. 篇嘢嘅色代碼凈提供參考，唔係共通標準。2. 篇嘢可能用咗顏色標示，可能因為唔同閱讀環境而產生變化，詳細睇網絡無障礙。3. 色盲或色弱人士用家，一定要搵辨色力正常嘅人士或用無障礙軟體嚟幫手。4. 黑白屏幕用家一定要改用真彩色或全彩色嘅屏幕先至睇到呢啲色。
機利士路

機利士路（英文：Gillies Avenue）係香港九龍紅磡到鶴園一帶嘅其中一條路，分做南北兩段，分別叫機利士南路同機利士北路，用佛光街做分界，而家已經唔通。條路用黃埔船塢高級職員機利士（Gillies）個名去改。

機利士南路
機利士南路由佛光街到差館里嘅一段馬路曾經被劃為行人路，兩端路口都裝有紅色嘅T型鐵欄禁止任何車輛駛入，由2011年9月開始重新開闢成一段單線南行嘅行車路，但只限特許車輛使用。而由差館里一路向南到紅磡南道同暢運道交界嘅一段就一直以嚟都可以俾任何車輛行車，當中蕪湖街以北嘅一段係單向南行，其餘路段雙向行車。車輛亦可以由漆咸道北北行經地底行車隧道入到機利士南路嘅北段。

機利士北路
機利士北路由佛光街到鶴園街嘅一段已經唔存在，只淨低南到鶴園街、北到馬頭圍道同庇利街交界嘅一段，當中北拱街以南嘅一段係單向南行，其餘路段雙向行車。

史
1863年，英資黃埔船塢公司喺香港紅磡創業，當時政府喺紅磡海岸搞填海工程，機利士路就係填海區上面其中一條路。
2000年，香港政府發表《鐵路發展策略2000》，當中嘅沙中綫曾經被建議考慮開「機利士路站」取代喺老龍坑嘅何文田站，但最後唔成事。
2010年代初，由於機利士南路近沙田至中環綫（沙中綫）何文田站，所以條路沿線範圍被政府研究納入九龍城區嘅市區更新計劃。
泵把

泵把（Bumper）係裝響車頭車尾嘅一條鐵通，愛嚟護住車身。有咗佢撞起車上嚟都冇咁傷。泵把起初確係鐵打，家下多數轉咗用膠泵把。
泿水

泿水（泿讀銀），或寫泿，廣東廣西一水，指西江同上游。最初見於《山海經》，而《水經》講得詳細啲，再有《水經注》解釋《水經》。
泿亦寫佷，或者垠。《山海經》年代久遠，傳說好多，實際地理位不詳。中原人寫《水經》，或者借用山海經啲名，套落去嶺南江水。著書時，中原人好少到嶺南，記載貌似傳聞拼合資料，嶺南諸水同實際有唔少出入。如西江主流出處，雲貴地方，書中並無記載。武陵只係支流，就講成源頭。而且，泿水亦無理由過番禺入海，又有餘水倒流上去龍川。出自龍川嘅東江，向番禺流入南海先啱。

山海經
山海經下南山經有講泿水，話佢南流注於海，而水中有虎蛟，魚身蛇尾。
《南次三經》之首，曰天虞之山，其下多水，不可以上。東五百里，曰禱過之山，其上多金玉，其下多犀、兕，多象。有鳥焉，其狀如鵁，而白首、三足、人面，其名曰瞿如，其鳴自號也。泿水出焉，而南流注于海。其中有虎蛟，其狀魚身而蛇尾，其音如鴛鴦，食者不腫，可以已痔。

水經
水經同地名相配，由武陵鐔成縣起，經鬱林、蒼梧、高要、番禺，最後流入南海。
據清代經學家孫星衍嘅《水經注》手校本所講，偽齊阜昌年間有塊《禹跡圖》石刻，而該石刻將「泿水」標記做佷水。
「
泿水出武陵鐔成縣北界沅水谷，南至鬱林潭中縣，與鄰水合，又東至蒼梧猛陵縣，為鬱溪；又東至高要縣，為大水。又東至南海番禺縣西，分為二，其一南入于海；其一又東過縣東，南入于海。其餘水又東至龍川，為涅水，屈北入員水。員水又東南一千五百里，入南海。
」
洋

洋係離大陸遠啲嘅海，因為水面闊，所以叫洋。廣東就有九洲洋、零丁洋、海南有九星洋。
極之大嘅洋叫大洋，有時都簡稱洋。

原意
洋原本指洋水，係條河來。後尾形容水多嘅河叫洋。
洋水仙

洋水仙（粵拼：joeng4 seoi2 sin1；學名：Narcissus pseudonarcissus），又嗌喇叭水仙（laa5 baa1 seoi2 sin1）或黃水仙（wong4 seoi2 sin1），係石蒜科水仙屬嘅長年生草本植物，原產法國、英國、西班牙、葡萄牙地區。佢嘅花語係神秘、淳樸同傲慢。
雖然佢嘅花比較靚同清香，但梗同葉入面嘅無色透明黏液有毒，唔食得。

適應環境
植株凈啱係涼埐埐或凍嘅天氣生，唔啱係高溫兼多濕嘅地方生。最啱喺10～15℃ 嘅地方生。
洋名

洋名又叫西名係用拉丁字母嚟寫嘅人名。有啲人叫洋名做英文名，其實未必真係英文名，可以係西班牙文名，德文名，中文名用中文拼音寫等等。
洋服店

洋服店，係幫人造西裝嘅鋪頭，裁逢師父為客人度身訂造西裝之類嘅服飾。
洋五毛

洋五毛係指一啲居住喺外國，無中國國籍，但係喺政治上傾向中國政府同中國共產黨言論嘅人。
佢哋長期發佈親中共嘅言論，甚至有利於中共嘅假新聞，因此被絕大部分自由世界嘅網民反對，不過佢哋就深受中國網民嘅歡迎甚至支持，有時亦會得到中共官媒嘅讚賞。

部分事例
YouTube頻道擁有19萬追蹤者嘅加拿大人Cyrus Janssen，曾被揭發受取2千美金，俾中國官媒使用佢嘅影片，喺2022年初，佢又自稱「台灣專家」談論台灣政局，立場親中但內容有唔少錯漏，甚至將民進黨稱作綠黨。
洋樓

某年代嘅香港大樓住宅時尚叫做「洋樓」。
洋樓，相對於唐樓，嚮唐人嘅地方泛指所有西式樓宅，亦包括堆東洋式嘅外國風格建築物。洋樓嘅稱呼，係由於以前唐人鍾意將外國嘢前面加個「洋」字，例如洋人、洋船、洋酒、洋娃娃、洋行、洋蔥、洋務、洋銀、洋服咁，所以就有「洋樓」呢個叫法 。
而家中國大陸樓盤廣告自稱係花園洋房，係因為大陸人崇洋。就咁地產發展商將層樓叫做花園加洋房有噱頭，好賣啲。
洋房係獨立屋，洋樓即係而家嘅大廈，有升降機、私人抽水馬桶廁所，唔使倒夜香。
以前「住洋樓養番狗」係好多人嘅人生理想。
法蘭克福機場

法蘭克福機場（IATA代碼：FRA；ICAO代碼：EDDF）係德國一個機場，喺法蘭克福。
法蘭克福證券交易所

法蘭克福證券交易所（德文：Börse Frankfurt）係位於法蘭克福嘅一間大型證券交易所。
法蘭克－華特·舒泰因邁亞

法蘭克－華特·舒泰因邁亞（德文：Frank-Walter Steinmeier，1956年1月5號—）係德國一位政治人物，做過德國外交部長。2017年3月19號，舒泰因邁亞接替高克成為德國第12任總統。
佢長期提倡西方同俄羅斯和解，但係響2022年俄羅斯入侵烏克蘭後，佢話佢自己以前支持北溪2號天然氣管道項目係錯嘅。
法蘭克福腸

法蘭克福腸係德國一種腸，起源自法蘭克福，用到豬肉去整，多數用嚟整熱狗，亦可以就噉食。
法蘭卡波坦

法蘭卡波坦（粵拼：faat3 laan4 kaa1 bo1 taan2，德文：Franka Potente，1974年7月22號—）係德國一個女演員，喺明斯特出世。佢喺1995年出道，代表作有《疾走羅拉》同《叛諜追擊》。
法蘭基·迪莊

法蘭基·迪莊（荷蘭文：Frenkie de Jong，1997年5月12號—）係一個荷蘭足球員，司職中場，而家效力緊西甲球會巴塞隆拿。

攞過嘅獎
呢節要加長。
法蘭妙士

法蘭妙士（英文：Frank Mills，1942年6月27號—）係加拿大鋼琴家，錄音演奏樂師。佢以單曲演奏音樂盒舞者（Music Box Dancer）聞名於世，時時用喺雪糕車、廣告等。
法蘭妙士喺加拿大安大略多倫多出世。不過佢喺魁北克嘅Verdun（法文：Verdun (Montréal)）大。
白雲匯廣場

（英文：Baiyunhui Plaza），簡稱白雲匯，係中國廣東廣州一大型現代化商場，2014年12月20號喐手起，2017年8月23號起好兼開業，位置喺白雲區黃石東路88號（黃石花園斜對面近航聯大道口）。
佢亦係華南第一間生態體驗式購物中心。入面主要植入咗海陸空啲主題，重結合咗海洋世界、生態農場同迷你動物園嗰三大主題嚟畀啲人體驗。另外，白雲匯集團嘅總部亦座落響呢間廣場入面。
白雲仙館

白雲仙館（粵拼：baak6 wan4 sin1 gun2），係廣東省廣州市嘅一間道觀建築物，位置喺越秀區麓湖公園東門嘅麓湖路嗰頭。呢間嘢係1812年始建嘅。

敘述
呢間嘢係面向麓湖。而高坡係由大理石嚟圍住，其中有5嚿1平方米面積嘅花崗岩，分別劃住「白雲仙館鄒魯」呢啲字。入咗大殿之後重有嚿「博愛 孫文」嘅字出嚟。而喺山門石柱、門柱同埋殿柱嗰度都有寫到對聯出嚟。

史
呢間嘢初頭係廣州文人墨客嘅打戥地頭。後尾呢度供奉咗呂洞賓，就有咗道士過咗嚟睺住呢度。
1900年代初試過畀毀，1946年修復返，時中山大學校長鄒魯題埋石刻。
喺文革陣間屋由於破四舊，畀嗰時啲紅衛兵徹底揼爛曬，1984～1985年間經市政府出返數修復，1984年9月28號當成觀光景點重開。地方外判過開竹林餐廳。
2014年，廣州市道教協會同廣州市白雲山麓湖公園管理處簽訂咗移交管理協議，建築轉畀返道教打理。經過重修，喺2016年1月18號再事開放返，呢日舉行咗神像開光法會。廣州道教養生公益團白雲仙館養生基地同時喺呢度設立。
白雲區

白雲區（粵拼：baak6 wan4 keoi1）係中國廣州嘅市轄區，個名出自白雲山。面積1029.4平方公里，人口85萬8千人。區入面有廣州白雲國際機場。
白雪碧

白雪碧 ，係日本嘅一個女藝人同埋配音員。
白雲公園站

白雲公園站（粵拼：baak3 wan4 gung1 jyun2 zaam6；英文：Baiyun Park Station），規劃時期嗌過機場路站（gei1 coeng4 lou6 zaam6；Jichang Road Station）同廣州體育館站（gwong2 zau1 tai2 juk6 gun2 zaam6；Guangzhou Gymnasium Station）、白雲新城站（baak6 wan4 san1 sing4 zaam6；Baiyun New Town Station），係廣州地鐵2號綫嘅車站，2010年9月25號開通，位置喺白雲區白雲新城齊心路（兩條雲城路嘅主幹道之間）。

樓層
呢個站一共有2層樓嘅地下區域，其中地下1樓係站廳同2號綫嘅月台，有票務設施，客務中心同商鋪。地下2樓係收費區嘅聯絡通道；雖然車站冇休息室，但有廁所響度，喺C出入口隔籬。

站廳
呢個站分開咗東、西2個站廳，雖然免費區唔相連，但係東西兩個站廳同兩個月台之間用咗南北兩邊嘅收費區通道連埋一齊。若果搭車時入錯站廳兼入埋閘嘅話，必須要行聯絡通道過去對面搭車先至得。

月台
呢個站有兩個側式月台，喺舊白雲機場嘅中軸線地底嗰邊。
月台全景（行嘉禾望崗嗰邊，喺2016年11月3號影。）

商舖同自助服務
设有便利店、面包糕饼店，另外于西站厅亦设有鸭脖店、葡萄酒专卖店，另外白云公园站也提供建设银行自动柜员机、自助照相机以及自动售卖机等自助服务。
而家嘅白雲公園站入面有各種鋪頭畀乘客買嘢同埋食嘢，有便利檔、麵包檔同鴨髀舖、菩提子酒鋪噉。重整咗好多自助服務設施畀乘客用，包括咗自動販賣機、自動影相機。
商舖
7-Eleven
利口福
樂勤匯
周黑鴨

出入口
白雲公園站冚唪唥嘅出入口A出入口A出入口 B出入口B出入口 C出入口附近C出入口附近 D出入口D出入口
呢個站一共有4個出入口，分別係A、B、C，D。其中A同D口係行廣州南站嗰邊啲車停，而B同C口係行嘉禾望崗嗰邊啲車停。

注意：喺晚黑最後一班車開走之前嗰5分鐘之內，係唔畀入閘坐車（包括埋買車飛）。

規劃
呢個站喺1997年嘅「十字綫網」規劃入面出現，嗰時2號綫行機場路，未入舊白雲機場嚿地皮，期間嗌過機場路站。但到咗2000年份規劃提出將白雲機場搬到花都，原先嚿地皮留返嚟發展白雲新城，而路線亦向東移入白雲新城嘅中軸線範圍重改名做廣州體育館站，但無耐又改名做白雲新城站。但嗰時要等白雲機場搬走咗先至可以起。

工程
内文：白雲新城同廣州白雲國際機場 (1933～2004)
由於舊嘅白雲機場喺2004年就搬走咗，而白雲新城就喺2007年先至搞掂嗮。施工時，站名亦改名做白雲公園站。而2號綫北延段經過政府批准，終於喺2008年正式開始逳手起直到2010年8月封頂為止。

開通
内文：廣州地鐵2號綫
喺2010年9月25號，呢個站喺舊嘅2號綫一分為二之後，就開咗呢個站。而家佢係地鐵2號綫嘅中途站。

12號綫嘅車站（取消咗）
呢個站喺早期喺1997年同2003年方案出現咗，最初係6號綫嘅站點，但無耐轉到14號綫，最後重喺2008年乾脆取消咗呢兩條路線停靠呢個站，改成12號綫嘅車站。
原本計劃喺條路線喺棠溪站以東到大金鐘路段經過呢個站，但2016年10月21號，由於廣州火車站定咗要改成高鐵站，原本停慢車嘅火車站打算喺德康路口搞，但2017年8月29號落實嘅新棠溪火車站規劃，改到北站倉嗰邊搞。轉乘站點亦從呢個站改到白雲文化廣場站停而取消咗佢嘅轉車份。

利用狀況
呢個站附近冇幾遠就係喺2014年6月1號開放嘅新廣州市兒童公園、附近重有廣州體育館、五號停機坪同埋廣州白雲綠地中心呢啲辦公樓，附近重係一片城中村嘅建築同住宅區。呢個站嘅客流都係啲附近嘅居民，喺白雲新城入面上落班嘅人、遊客同埋運動發燒友。喺節假日，啲客流都係去廣州市兒童公園嘅人比較多。如估廣州體育館有演唱會或大型比賽等其他重大活動嗰陣，重出現人山人海嘅情況。
浮生路

《浮生路》（Revolutionary Road）係一部2008年英美合拍嘅愛情電影，由森文迪斯執導，改編Richard Yates（英文：Richard Yates (novelist)）嘅1961年英文同名小說《Revolutionary Road（英文：Revolutionary Road）》。主演係里安納度狄卡比奧、琦溫斯莉、嘉菲比絲，套戲係佢哋三個人繼《鐵達尼號》之後第二次一齊演出嘅電影。
浮羅交怡

浮羅交怡（馬來話：Langkawi），又叫蘭卡威，係馬來西亞西北面嘅一個島，幾近泰國，係一個出名嘅旅遊點。

人口
浮羅交怡縣2010年總係94,777人，佔咗吉打州總人口（1,947,651）大約4.87%。
2010年浮羅交怡族群比例

氣候
浮羅交怡氣候炎熱、潮濕、多雨，每年總兩量多過2,400mm，屬熱帶季風氣候。

海路
有快艇服務往返浮羅交怡瓜鎮（Kuah）同玻璃市港口（Kuala Perlis），吉打港口（Kuala Kedah）同檳城。

空路
浮羅交怡國際機場有定期航班往返吉隆坡、檳城、新加坡同部分亞洲城市。
浮花

《浮花》（粵拼：fau4 faa1）係套西班牙嘅劇情片，喺2006年3月10號上畫。呢套戲片長121 分鐘，票房有87,200,000 美金。
浮華世界

《浮華世界》（Vanity Fair），又叫《名利場》，係英國作家柴克雷喺1847年寫嘅小說。
浮游生物

浮游生物係生活喺水圈入面無郁動能力嘅生物嘅統稱，亦係水圈嘅食物鏈入面最底嗰層。
浮生若舞

《浮生若舞》係套美國電影，喺2003年上畫。
呢套戲嘅主角有莉芙金寶, 馬康麥杜維, 占士法蘭高。
浮羽

浮羽係日本福岡縣一市，人口約莫3.3萬。
浮石寺

浮石寺係個喺韓國嘅世界遺產，登錄喺聯合國教科文組織嘅世界遺產名錄。
新羅文武王16年（676年），海東華嚴宗嘅宗祖義湘大師奉新羅王命令，創建咗第一座華嚴宗寺院—浮石寺，成為韓國華嚴思想嘅發源地。因為佛寺西邊有一嚿大石頭，爾嚿大石頭同底下嚿石頭並冇連接，而係騰空喺上面，所以叫起名浮石寺。喺高麗時代叫做善達寺或者興教寺。
浮繪

浮繪（和製漢字：浮絵，日羅係 Uki-e）係 18 世紀嗰陣出現嘅一種浮世繪，係由當時嘅日本人模仿西洋畫裏面嘅透視法創出嚟嘅，不過呢種畫從來都冇話攞到咩重大嘅成功。
浮生若夢

《浮生若夢》（英文：You Can't Take It with You）係套1938年美國電影，由占士史超域、珍雅打、李安奴巴里摩、顏美麗主演，法蘭基勃拉執導。套戲攞到奧斯卡金像獎最佳電影。
眾安銀行

眾安銀行（英文：ZA Bank，香港銀行編號：387）係香港頭一間開業嘅虛擬銀行，2020年3月24號正式開業，由眾安在線同百仕達合資經營。
眾安銀行亦係2020年香港政府現金發放計劃入面唯一有份參與嘅虛擬銀行。
眼電圖

眼電圖（electrooculography，EOG）係一種用嚟量度眼珠表面嘅電活動嘅一種架生。
眾先知章

眾先知章係伊斯蘭教典籍《可蘭經》入面嘅第21章（蘇拉）。
眾坊街

眾坊街（Public Square Street），原本叫公眾四方街，係香港一街，喺油蔴地榕樹頭側邊，呈東西向，橫過多條主要街道。原本由山通到海，今下畀西九龍填海區所隔。

地理
眾坊街全條都響油蔴地平地同填地之上。街東起京士柏山西壁山腳底，石壁街樓梯開始。向西橫過彌敦道、廟街、上海街、新填地街、澄平街，到渡船街為止。

歷史
眾坊街一帶，原本係油蔴地淺灘。水上人灣舶此灘，亦有唔少人來呢度做生意，1841年之前重起埋天后廟，叫油蔴地天后廟。廟前地，因有幾樖榕樹遮陰，所以叫榕樹頭。因係廟前榕樹頭笪地，英國人就形容為Public Square，即公眾廣場咁解。
1860年，英國由大清手上正式得到九龍半島，無耐就發展尖沙嘴同油蔴地。1864年，英國將尖沙嘴村落搬來廟條。1878年，香港政府將呢劃做廣場。1887年，當時香港政府響榕頭頭側邊，起咗條街，叫Public Square Street。啲師爺因為譯名水平唔高，將佢直譯公眾四方街。
油蔴地填海，公眾四方街響填地上，一直伸長到海邊。街尾一直係去中環嘅碼頭。去到二十世紀八十年代，公眾四方街呢個怪名，終於改名為眾坊街。

名勝
眾坊街首名勝，當然係油蔴地天后廟，以及榕樹頭。另有，梁顯利社區中心，以及隔籬油蔴地差館。屋邨駿發花園，裏面有百老匯電影中心。晚上榕樹頭有夜市，有好多小販擺賣。
眾坊街頭，可以行樓梯上京士柏山。
眾新聞

眾新聞（英文：Hong Kong Citizen News）係香港網絡媒體，2017年1月1號開始運作，2022年1月4號停止運作，由10位傳媒人創辦，包括《明報》前總編輯劉進圖、前執行總編輯姜國元、香港記者協會前主席麥燕庭、現任香港記者協會主席岑倚蘭等。眾新聞透過眾籌、訂戶月費同唔帶條件嘅捐款募集營運資金。
2022年1月2號夜晚，眾新聞喺社交媒體宣佈1月3號會係佢哋最後一日營運，1月4號正式停止運作。

事實查核工作
立場新聞，香港獨立媒體同埋眾新聞，都有成員參與事實查核實驗室，擔任編審委員，並且轉載有關事實核實報告。
眾數

統計學上講嘅眾數（mode）係平均嘅其中一種計法。
文法上講嘅眾數（plural）係「一隻字指多過一件物體嗰陣嘅型態」，例如英文入面就有「名詞指緊多過一件物體嗰陣字尾要加 s」。
眾安街

眾安街，香港一街，喺新界荃灣。佢喺荃灣市中心，成一直綫，呈南北向，但北偏東，南偏西。北起青山公路荃灣段，南至楊屋道，中間交界者，北向南數，有兆和街、荃灣街市街、海壩街、沙咀道以及河背街。
眾安街為荃灣一條旺街，有商場荃灣千色匯、荃灣大鴻輝中心，有荃灣街市。
眾安之名，取自大眾茶樓同平安藥局。依兩間舖，係三棟屋鄉紳陳永安開。 二十世紀三十年代，陳永安係第新界鄉議局第九第十屆主席。

文
英文寫Chung On Street。
異字衆安街。
22°22′11″N 114°07′00″E﻿ / ﻿22.36973°N 114.11677°E﻿ / 22.36973; 114.11677
神田夢實

神田夢實（1994年9月14號—）係日本足球員，司職中場，效力標準流浪。
神田宇乃

神田宇乃 ，係日本嘅一個女演員。

拍過嘅作品一覽
呢個表唔完整，歡迎加料。
神田文之

神田文之（1977年9月29號—）係日本足球員，司職中場，效力過甲府風林。
神津島機場

神津島機場（粵音：san4 zeon1 dou2 gei1 coeng4）係喺日本伊豆群島嘅一個機場，喺1992年嗰陣起好兼且開放畀人用嚟搭飛機。
神田勝夫

神田勝夫（1966年6月21號—）係日本足球員，司職後衞，曾經喺1995年爲日本足球代表隊出場1次。
神田和佳

神田和佳 ，係日本嘅一個女藝人同埋配音員。
神父

神父（指關係上係屬靈嘅父），又叫司鐸（指職務上係履行鐸職），係羅馬天主教同東正教嘅職位。千百年來只有男修士先可以晉升呢個職位。天主教嘅拉丁禮教會神父成世唔可以結婚，而東正教嘅神父可以喺晉鐸之前結婚，但係主教只係可以喺獨身者入面揀。
近年有天主教改革派人物曾經提議容許由女性擔任神父，但係俾教會嘅保守派拒絕。
要注意嘅係修女並唔等於神父，亦唔係羅馬天主教嘅宗教職位之一。

工作
神父除咗要主持彌撒同婚禮外，幫垂危者禱告、告解甚至驅魔等等都係神父嘅職務。

成為神父嘅方法
要成為神父首先要接受聖水洗禮，然後再去神學院讀神學。讀完之後亦要喺堂區實習一年先至可以成為神父。
晉升神父嘅儀式一般稱為晉鐸，必須由主教主持晉鐸儀式。晉鐸（聖秩）亦都係七大聖事之一。

種類
神父有兩種：服務教區嘅同屬於修會嘅。
淡紫百合

淡紫百合（粵拼：daam6 zi2 baak3 hap6；學名：Lilium brownii），又嗌野百合（je5 baak3 hap6），係百合科百合屬嘅多年生草本植物，喺中國廣東、廣西、湖南、湖北、江西、安徽、福建、浙江、四川、雲南、貴州、海南，臺灣同日本嘅森林邊灌木林或山谷岩石牆邊地區都搵到。

樣
植株高1～2m，鱗莖似波，直徑2～5cm。葉互生，冇柄，似窄嘅披針，長7～15cm，闊6～20ｍｍ，向上逐漸變細。花單生或簇生，似把遮噉，花梗長3~10cm，有些少彎，花冠似喇叭，有香味；花瓣乳白但出面帶些少紅，有6嚿，頂端稍微向出面反卷些少；花芯6條，花柱3裂；每年6～8月開花。果屬蒴果，橢圓，有棱；每年9～11月結果。

用途
佢嘅花可以做盆景畀人睇。
淡菜

淡菜，亦叫旺菜（皆因「淡」唔好意頭）、貽貝，係雙殼綱翼形亞綱一類軟體動物，殼深色，肉可以由米黃色去到橙紅色，生活響海邊石頭上面。
淡金鄧公站

淡金鄧公站係新北捷運淡海輕軌嘅一個車站。
淡馬錫控股

淡馬錫控股私人有限公司（英文：Temasek Holdings Private Limited），簡稱淡馬錫控股或淡馬錫，係新加坡一間投資公司，由新加坡政府財政部全資擁有。截至2019年3月31號嘅財政年度，全年股息收入90億新加坡元，10年期股本回報率9%，集團投資組合總價值約3130億新元（2310億美元）。
淡路谷慶子

淡路谷慶子（1981年1月16號—），本名內海慶子，係日本嘅一個女藝人同埋配音員。
淡金北新站

淡金北新站係新北捷運淡海輕軌嘅一個車站。
淥口

淥口（粵拼：luk6 hau2）係中國湖南株洲嘅市轄區，總面積1381平方公里，人口45萬。佢原本係株洲縣（zyu1 zau1），喺2018年6月撤縣改區成淥口區。
狄波拉

狄波拉（Deborah Lee，1951年10月27號—），原名李敏儀，又名李嬙，係香港女演員，選美出身。狄波拉個名來自佢個英文名Deborah。

生平
狄波拉籍貫江蘇無錫，父母係上海人，1951年10月27號香港出世，響一間女校畢業。不過佢個仔謝霆鋒響《鋒味第二季》第十集話狄波拉其實響泰國出世，係個孤兒仔，後嚟畀嚟自上海嘅養父領養。
1973年喺香港「東方選美會」中勝出，跟住代表香港參加喺菲律賓馬尼拉舉行嘅「亞洲小姐」選舉。1974年2月又參加「太平洋皇后」選美會。
之後，佢加入麗的電視（亞洲電視前身）主持電視節目《麗視滿香江》。1974年加入嘉禾做電影演員。1975年入香港無綫電視演《歡樂今宵》。1976年演無綫長劇《狂潮》而走紅。80年代初，狄波拉開始出演棟篤笑。
響舉家移民加拿大後，狄波拉開始淡出娛樂圈。90年代息影，最收尾演出嘅作品係1993年嘅《情天霹靂之下集大結局》。

屋企
1979年佢同謝賢結婚，生咗一仔一女，即係謝霆鋒同謝婷婷。香港前途談判期間，夫婦成家齊齊移民加拿大溫哥華。之後，狄波拉同謝賢離婚。2000年，喺新加坡同機師江耀城（綽號鬍鬚Kong）註冊結婚。
狄波拉嘉

狄波拉嘉（Deborah Kerr，1921年9月30號—2007年10月16號）係20世紀英國女演員，六度獲提名奧斯卡金像獎最佳女主角獎，不過都攞唔到。
狄寶維路

狄寶維路（英文：Dick Powell，1904年11月14號—1963年1月2號）係美國一個男演員、歌手、電影導演、製片人、實業家，嚟自，1930年出道。
狄更生

狄更生（Emily Dickinson，1830年12月10號—1886年5月15號）係美國女詩人，作過超過千八首詩，但佢死嗰時只係約莫有十幾首出版過，之後佢啲作品先至慢慢畀人賞識。
狄氏

狄係唐人姓氏，喺《百家姓》裏頭排第108位。

名人
狄仁傑：大唐宰相
狄青：北宋將領
狄志遠：香港政治人，新思維主席
呢篇狄氏係同姓氏有關嘅楔位文章，重未寫完嘅。麻煩你幫手充實佢。
狄維莊遜

狄維莊遜（英文：Dwayne Johnson，1972年5月2號—），花名The Rock，係一名美國演員、監製、職業摔角手，1990年出道。
狄摩西尼

狄摩西尼（Δημοσθένης，前384年—前322年10月12號）係古希臘作家同政治人，反抗馬其頓入侵希臘，最後失敗自殺死。
竹園邨

竹園邨（英文：Chuk Yuen Estate）係香港一個公共屋邨項目，喺九龍黃大仙區北部嘅竹園，獅子山腳東南，可以細分做竹園南邨同竹園北邨兩條邨，廣義上可以包埋鵬程苑同盈福苑兩個居屋屋苑。
竹園邨巴士總站

竹園邨巴士總站（英文：Chuk Yuen Estate Bus Terminus）係香港一個坑狀露天車站，位於黃大仙以北嘅竹園道，竹園南邨同竹園北邨之間，1984年開。

九龍巴士1號線
竹園邨 ↔ 尖沙咀碼頭
1920年代，前身6號線開辦，家陣途經九龍城、旺角、油麻地、尖沙咀。

九龍巴士2B線
竹園邨 ↔ 長沙灣
1988年5月16號開辦，來往長沙灣同竹園邨，途經深水埗、石硤尾、白田邨、九龍塘。

九龍巴士11C線
竹園邨 ↔ 上秀茂坪
1968年1月6號開辦，來往上秀茂坪同竹園邨，為觀塘居民提供往返黃大仙嘅服務。

九龍巴士11K線
竹園邨 ↔ 紅磡鐵路站
1986年1月12號開辦，為竹園邨居民提供往返紅磡同土瓜灣嘅服務。

九龍巴士7M線
樂富 ↺ 竹園邨
1986年5月11號開辦，係來往樂富同竹園邨嘅循環巴士線，提供來往竹園邨同樂富站嘅接駁巴士服務。
維基同享有多媒體嘅嘢：Chuk Yuen Estate Bus Terminus
竹園北邨

竹園北邨係香港嘅一條公共屋邨，喺九龍黃大仙竹園穎竹街8號，一共有8座樓，1987年入伙。
竹園南邨

竹園南邨係香港嘅一條公共屋邨，喺九龍黃大仙竹園竹園道15號，一共有8座樓，1984年入伙。
竹園道

竹園道（英文：Chuk Yuen Road）係香港黃大仙區同九龍城區嘅一條馬路，沿路有多個公共屋邨同居屋，重有竹園邨巴士總站，同幾條巴士線經過。
竹園鄉

竹園鄉，又叫竹園村，係香港九龍十三鄉其中一個，喺黃大仙竹園一帶，主要係沙田坳道同龍翔道路口交界，同埋黃大仙消防局嗰頭。
竹園體育館

竹園體育館，香港室內體育館之一，喺黃大仙竹園道竹園北邨，英文叫Chuk Yuen Sports Centre。行政上歸黃大仙區。設施有籃球場、排球場、羽毛球場、壁球場、乒乓球檯、活動室、健身室。
竹尾步美

竹尾步美 ，係日本嘅一個女藝人同埋配音員。
湖山河畔公園

湖山河畔公園，香港公園之一，遊樂場之一，喺屯門屯門河畔，毗鄰新屯門中心、富健花園同龍門居，英文叫Wu Shan Riverside Park。行政上歸屯門區。設施有緩跑徑、健身徑。
湖山網球場

湖山網球場，香港運動場之一，專門玩網球，喺屯門湖山路，英文叫Wu Shan Tennis Courts。行政上歸屯門區。設施有網球場。
湖口車站

湖口車站係臺灣鐵路公司縱貫線北段嘅一個鐵路車站。
湖山遊樂場

湖山遊樂場，香港公園之一，遊樂場之一，喺屯門湖山路，英文叫Wu Shan Recreation Playground。行政上歸屯門區。設施有草地球場、籃球場、單車徑、單車場、交通安全城，以及十一人人造草地足球場。
湖廣填四川

呢場移民潮唔浄止湖廣人參與，亦有廣東嘅客家人去填四川。移民影響最主要嘅地方係四川盆地東部，包括重慶、達州、涪陵、萬縣。除咗而家湖南、湖北、廣東外，江西、福建、廣西等十幾個省都有移民去四川。

天府之國嘅優越
四川地區偏居於西南地區，因為地理上西有青藏高原、南為雲貴高原、北有秦嶺、東有大巴山，係外界唔易侵擾嘅盆地地帶，宋之前係遠離戰亂嘅世外桃源。春秋時係古蜀國領地。公元前316年，秦國滅蜀後，落令「移秦民萬家實之」，之後不斷有中原移民到四川。由於水土豐饒，災少，好快就開發成「天府之國」，而地形閉塞、山川險固，使四川冇乜大戰，所以人煙稠密，經濟繁榮不下江南（唐時益州即而家成都係同江南嘅揚州號稱揚一益二，分別係東南同西南兩大都會）。而安史之亂爆發後，長安危機，唐玄宗都係走去富庶安定嘅四川避難。

湖廣省嘅形成同第一次湖廣填四川
然而到南宋末年，蒙元軍隊一路南下，喺四川地區激烈拉鋸戰，令四川人口銳減、農田荒廢。
元代第一次喺中國設省，當時嘅省係好大嘅，湖廣省就包咗今日湖北、湖南、廣西、海南大部，外加廣東、貴州小部，幾十年後蒙元滅亡，朱元璋統一中國後改革區劃，湖廣省嘅名沿用，範圍縮到今日湖北、湖南。
為咗恢復四川，朱元璋鼓勵移民四川，因為湖廣省喺四川隔籬，移民自然係最多，呢個就係第一次湖廣填四川。

屠蜀同第二次湖廣填四川
所謂「屠蜀」，就係明末清初時四川地區持續戰亂，難得安定。
首先喺明末，天災多而朝廷又連年發兵徵稅，百姓艱難，於是各地起義。1644年，陝西人張獻忠作爲叛亂軍首領帶軍入四川，喺成都做本營立大西政權，自此明軍、清軍、大西軍三軍喺四川起爭奪戰，期間大屠殺不斷，令四川人口再次劇降。明後半期四川至少300萬人，到清初期時，跌到數萬人，一啲州縣甚至得返十幾戶人家。1673年，清初將軍吳三桂發動三藩之亂，四川未來得切恢復又陷入戰亂。
為咗重振天府之國，康熙平亂後頒佈《招民填川詔》，號召外省人移民四川，出啲嚟墾荒嘅農戶可免頭幾年稅賦等優惠政策。用咗一個世紀嘅時間，大約有600萬人入川，其中湖北、湖南就有300萬。

移民路線
分為水陸二路。
水路係溯長江而上，經三峽入四川盆地，行水路嘅人大多來自湖北同江西。
陸路係行舊時四川同貴州、湖北嘅山路入川，行路去嘅人大多係湖南同貴州人，部份係來自廣東福建嘅客家人。

麻城認同
雖然移民來自湖廣咁大笪地，不過三百年過去，好多四川人講自己嘅鄉下，都話祖先係來自湖北麻城縣孝感鄉（唔同於今日孝感市）。好自然，麻城故里只係個民系認同標誌，就似珠璣巷對廣府人嘅意義噉，因為一個咁細嘅地方，就算搬晒成個鄉，都冇可能填得到四川。
有學者話類似於山西洪洞大槐樹移民，啲移民先係集中喺麻城再統一出發移居四川，於是後人以為麻城係鄉下；都有人話喺呢場移民潮中，麻城來嘅人係最早批移民，勢大資深，後來人為咗尋求蔭庇都冒充係麻城人。無論點，麻城已經成為四川人關於鄉下嘅記憶標誌。

湖廣會館
移民越來越多，為咗聯絡鄉里，有個照應，四川就興起咗湖廣會館。會館係明清時外鄉人設喺城鎮中供同鄉住宿、聚會嘅場所，按地域分，一般由同鄉移民、商旅創辦，供奉鄉下嘅神主、賢人。書生趕考或生意佬出外地做買賣，大都首選本鄉嘅會館來投宿。

形成近現代巴蜀文化
今日大約85%嘅四川人係移民後裔，佔多數係湖廣行省爲本籍嘅人口。歷史上四川地區居民講巴蜀語，由於人口銳減，外來移民衝擊，令巴蜀語式微、滅絕、同移民嘅湖廣話融合形成今日嘅四川話，屬於西南官話嘅一種。

江西填湖廣
由於湖廣地區移咗太多人過去，呢場大規模移居影響到湖南、湖北本身嘅人口結構，結果湖廣空虛，引發咗事件江西填湖廣（亦有講法話湖廣行省喺元末明初經歷過大屠殺，送來嘅移民多數來自江西省，所以出現同樣嘅狀況）。
湖口

湖口係中國江西九江市一個縣，總面積669平方公里，人口30萬。
湖山草地滾球場

湖山草地滾球場，香港公園之一，遊樂場之一，喺屯門湖山路，夾喺湖安街同湖秀街之間，英文叫Wu Shan Bowling Green。行政上歸屯門區。設施有草地滾球場，歸康樂及文化事務署管。
場二〇〇三年開張，場內球道六條，球場條畀八人玩。屯門草地滾球會以此為主場。
湖景路

湖景路（Wu King Road）係香港新界屯門區南部一條路，北接海皇路同湖山路交界，南接湖翠路。路名源自湖景邨。
滑膛槍

滑膛槍係槍嘅一種，槍管入面無膛線，發射時要用膊頭托住嘅長槍，係14世紀到19世紀嘅好多步兵用到嘅裝備。
滑翔機

滑翔機一般嚟講都係冇動力、細細隻、好簡單嘅飛行工具。亦都有啲貴啲嘅滑翔機，有引擎，喺滑行高度唔夠高嗰陣點火飛高啲，熄火再滑過。啲引擎馬力同燃料方面係同飛機冇得比嘅。滑翔機主要係靠對翼嚟飛，所以翼好重要。大多數滑翔機嘅翼都特別大特別長，噉樣可以獲得更加大嘅昇力。而機身方面就盡量細，成部機嘅材料要盡量輕，亦要夠堅固。
滑到幾高幾遠視乎天氣同開滑翔機嘅人嘅技巧。滑翔機嘅結構亦都有影響。啲高級嘅滑翔機，翼好闊好長，就算冇風都可以每降低1米向前滑行50米咁遠。

歷史
好耐以前啲人就識放紙鷂。查實滑翔機就係大紙鷂，不過唔使線。響飛機發明之前就經已有滑翔機。1809年英國人佐治·茄利試驗咗第一架滑翔機，不過飛唔高亦都飛唔遠，唔算真正意義飛起過。1847年佢先至成功用佢嘅滑翔機帶住個10歲細路飛到10米咁高。1851年，佢改進嘅大型滑翔機載住四個人，成功脫離拉索滑行500米咁遠。
奧拖·哩連他爾試驗佢嘅滑翔機。
1891年德國工程師奧拖·哩連他爾用竹同藤做架，蒙布做機翼，做咗第一架固定翼嘅滑翔機。成部機得4斤重，翼有7米咁長。佢自己吊響兩塊翼下便，喺15米高嘅山坡上便飆落嚟，扭轉身體控制飛行，滑咗90米按安全落地。之後，直到1896年8月9日佢飛行遇大風出事，佢做過5挺唔同翼嘅滑翔機，試驗2000幾次。最後尾嗰次飛出事嘅第二日佢就死咗。
1903年懷特兄弟發明嘅飛機亦係滑翔機嘅先驅。飛機係由滑翔機嘅基礎上便改造出嚟嘅。第一次世界大戰完咗之後，德國同美國都有人做滑翔機嚟搞滑翔體育運動。1930年代體育用嘅滑翔機發展好快。性能改進，啲靚嘅滑翔機一日可以滑行幾百至到成千公里。第二次世界大戰嗰陣好多國家開始製造軍用滑翔機，用做軍隊空降。

結構
滑翔機個架同飛機差唔多，固定嘅翼、機身、腳架、轆，重有一啲附加結構。滑翔機翼大機身細，同飛機唔同。個機身亦要盡量輕、結實。

起飛
有好多唔同嘅起飛方式。因為冇動力，起飛方式就同飛機唔同。
拉住起飛
要一條索拉住，如果喺地面，就用車之類嘅嘢拉部機，好似放紙鷂噉放飛。等飛到差唔多高嗰陣時除低條索。亦有啲人用飛機拉住滑翔機起飛，然之後除低條索等滑翔機自己飛。
彈射起飛
用啲彈性發射裝置，猛噉彈部機出去。
山頂起飛
啲細同輕嘅滑翔機可以運去山頂，人拎起部機猛噉衝，然之後吊喺部機下便飛出去。

降落
滑翔機嘅降落同飛機冇乜唔同。降落嗰陣時飛行員要好準確噉把握同控制好下降滑行嘅速度同姿態，因為冇動力，唔似飛機下降速度同姿態唔啱可以飛高再嚟，滑翔機得一次機會。噉就要求飛行員特別小心至得，一下唔覺意嘅話就弊傢伙。
滑躍甲板

意大利海軍航空兵AV-8B攻擊機從「加富勒」號航空母艦嘅滑躍甲板起飛。
滑躍甲板（或譯「滑跳甲板」）係一種飛行甲板，特點係甲板尾段向上彎曲，令起飛嘅飛機喺到達上彎段嘅時候向上拉起，將部份推力轉化為昇力，從而縮短起飛距離。
滑雪杖

滑雪杖，簡稱雪杖，係滑雪用到嘅輔助工具，左右手各揸一支，用嚟平衡同向前推進。
滑鼠墊

滑鼠墊（粵拼：waa6 syu2 din3），廣東珠三角地區同廣西梧州一帶嗌鼠標墊（syu2 biu1 din3），係滑鼠用到嘅輔助設備，放喺喐鼠標嘅表面，等佢行得順啲。
滑雪板

滑雪板係專為滑雪設計嘅板，通常設計都係一塊又長又薄嘅板，頭尾兩邊向上翹起少少。
烏魯木齊地窩堡國際機場

烏魯木齊地窩堡國際機場係中國新疆烏魯木齊嘅國際機場，1973年起好。
石原繪理子

石原繪理子 ，係日本嘅一個女藝人同埋配音員。
石原聰美

石原聰美（粵拼：sek6 jyun4 cung1 mei5，1986年12月24號—），香港傳媒普遍叫石原里美，係日本嘅一個女演員，代表作有《不自然死因研究所》。

拍過嘅作品一覽
呢個表唔完整，歡迎加料。
石原舞

石原舞 ，係日本嘅一個女藝人同埋配音員。
石原裕次郎

石原裕次郎，係日本嘅一個男藝人同埋演員。
石四藥集團

石四藥集團（英文：SSY Group Limited，全名石四藥集團有限公司，港交所：02005），前身係利君國際醫藥(控股)有限公司，係中國製藥行業製造商，主要從事研究、開發、製造同埋銷售成藥同埋原料藥。根據中國醫藥企業管理協會嘅統計數字，以收益計，石四藥集團喺2004年喺藥品製造商入面排名頭100強以內。集團嘅製造廠房喺河北同埋陝西，產品主要銷售畀中國內地客戶。總辦事處同香港主要營業地點喺灣仔港灣道18號中環廣場49樓4902-03室。執行董事、公司主席兼行政總裁曲繼廣。公司股份喺2005年12月20號喺香港交易所主板上市，招股價2.15港元。
石圍塘站

喺石圍塘嘅巴士站。
石圍塘碼頭：又嗌石圍塘站，廣州水上巴士嘅碼頭站。
石圍塘站 (地鐵)：廣州地鐵11號綫起緊嘅車站。
第16屆日本眾議院議員總選舉

第16屆日本眾議院議員總選舉喺1928年2月20號舉行。
呢次選舉係昭和上臺後嘅第一次選舉，同時亦係自1925年公布《普通選舉法》之後嘅第一次選舉，所以呢次選舉亦會畀人叫做第一屆普通選舉。
《普通選舉法》建立之前，只有年滿廿五歲同埋每年畀超過三円嘅稅先有投票權，而喺大正嗰時民主抬頭，就開始諗住成立《普通選舉法》取消要畀稅先有投票權嘅制度。
另外，日本喺1925年開始喺地方議會選舉入面實行普選，喺城市試行普選嘅地方有：北海道札幌市、旭川市、室蘭市、小樽市、函館市、靜岡縣濱松市，而喺城鎮同村莊試行普選嘅有：京都府舞鶴町、新潟縣庄瀬村、岡山県鴨方町等。雖然日本喺當時實行普選，但係執政黨嘅內閣官房長官會對警察廳下令干擾選舉，從而令到執政黨贏出。
1928年3月15號，即係大選之後，《治安維持法》成立，目的係為咗打壓喺日本嘅共產黨（3月15日事件）。

內閣
田中內閣。

解散
1928年1月21號。

選舉舉行
1928年2月20號。

選舉人數
466人。

選舉制度
中選區制。
選舉資格：夠廿五歲嘅男性先可以投票。
選民人數：12,408,678。

贏出名單
立憲民政黨 立憲政友會 實業同志會 革新黨 勞動農民黨 日本勞農黨 社會民眾黨 九州民憲黨 獨立人士
*表示喺選區入面冇投票。
第15屆香港舞台劇獎

第15屆香港舞台劇獎頒獎禮，喺2006年舉行。
第16屆日本參議院議員通常選舉

第16屆日本參議院議員通常選舉喺1992年7月26號舉行。

內閣
宮澤內閣。

公示
1992年7月9號。

選舉舉行
1992年7月26號。

選舉人數
126人。

選舉制度
地方選區
小選區制
兩人選區：26人。
中選區制
四人選區：15人。
六人選區：4人。
八人選區：2人。
全國選區
開放名單嘅比例代表制：50人。
唔記名投票
選舉資格：夠廿歲嘅男女先可以投票。
選民人數：93,254,025人。

投票率
50.7%。

第一次參選就贏咗
有「※」曾經係眾議院議員。
自由民主黨
泉信也
上野公成
岡利定
加藤紀文
河本英典
北澤俊美
釘宮磐
河本三郎
佐藤靜雄
椎名素夫※
清水達雄
楢崎泰昌
南野知惠子
野間赳
服部三男雄
藤江弘一
松谷蒼一郎
矢野哲朗
山崎正昭
吉村剛太郎
佐藤泰三（任期得三年）
日本社會黨
今井澄
大脇雅子
上山和人
川橋幸子
峰崎直樹
槁科滿治
公明黨
荒木清寛
牛嶋正
大久保直彥※
風間昶
武田節子
續訓弘
濱四津敏子
山下榮一
橫尾和伸
日本共產黨
有動正治
聽濤弘
西山登紀子
民社黨
直嶋正行
長穀川清
日本新黨
小池百合子
武田邦太郎
寺澤芳男
體育與和平黨
江本孟紀
革新共鬥會議
島袋宗康
護憲・廣島會
栗原君子
獨立人士
中尾則幸
平野貞夫
森田健作
第16屆緬甸議會選舉

第16屆緬甸議會選舉喺2015年11月8號舉行，由於緬甸憲法規定緬甸議會一定要留四分一席位畀軍方話事，所以呢次選舉只會選出民族院一百六十八席同人民院三百三十席。
結果係由昂山素姬領導嘅全國民主聯盟贏出。
第15屆朝鮮地方選舉

第15屆朝鮮民主主義人民共和國地方選舉喺1991年11月24號舉行。
呢次遲舉選出全國26,074個城市、郡同埋邑嘅人大代表。

結果
結果呢次選舉嘅投票率係99.89%，而候選人贏出率就係100%。
第16屆朝鮮地方選舉

第16屆朝鮮民主主義人民共和國地方選舉喺1993年11月21號舉行。
呢次遲舉選出全國3,520個道同城市嘅人大代表。

結果
結果呢次選舉嘅投票率係99.9%，而候選人贏出率就係100%。
第15屆日本眾議院議員總選舉

第15屆日本眾議院議員總選舉喺1924年5月10號舉行。

內閣
清浦內閣。

解散
1924年1月31號。

選舉舉行
1924年5月10號。

選舉人數
464人。

選舉制度
小選區制。
選舉資格：夠廿五歲同埋每年畀三円以上嘅稅嘅男性先可以投票。
選民人數：3,288,405。

贏出名單
憲政會 立憲政友會 革新倶樂部 政友本黨 獨立人士
※選區後出現空欄表示嗰個選區入面出現多個一席嘅情況。
第16區站

第16區站係香港港鐵屯馬綫上一個落實咗會起嘅站，服務屯門第16區嗰頭。呢個站預計喺2023年興建、2030年啟用。

計劃
運輸及房屋局表示，將來要起呢個站需要將而家嘅屯門游泳池同綠在屯門一齊拆走。

車站結構
呢個站計劃係地面車站，以側式月台去起。而喺月台兩邊會分別起多條避車軌道，畀日常列車停泊。
紫葳科

紫葳科（粵拼：zi2 wai1 fo1，學名：Bignoniaceae）係雙子葉植物綱唇形目嘅一個科。
紫萍

紫萍（粵拼：zi2 ping4；學名：Spirodela polyrhiza）係天南星科紫萍屬嘅水生草本植物，而家喺全球各地熱帶、亞熱帶、溫帶嘅水田、水溝、湖灣邊嘅沼澤地都可以搵到。

樣
根5～11條。葉扁平，圓形，長4～10mm，正面深綠，背面紫。花單生或2～5個簇生，屬佛焰花序，樣似苞囊，上面稍微有些少凹，公乸同草（數量係2公1乸），多數生喺葉狀體邊開裂位；每年6～7月開花。果屬園波形，邊緣有翼。

用途
植株可以攞嚟做飼料，亦可以做藥。
紫菜卷

紫菜卷（日文：海苔巻き），係一種壽司卷，用紫菜包住入面啲飯，係最常見嘅一種壽司。
紫荊黨

紫荊黨（英文：Bauhinia Party），係一個喺2020年（香港修例風波事件之後）成立嘅香港建制派（海歸親中派）政黨，公司註冊處喺官方網頁上顯示，呢個政黨喺2020年5月14號成立。呢個政黨部分人唔係香港人，畀人質疑佢哋係咪清楚香港現實情況。

創黨人背景
李山：紫荊黨創黨主席，絲路金融有限公司首席執行官、港區全國政協委員。李山喺清華大學經濟管理學院畢業，係曾任學院院長嘅前國務院總理朱鎔基門生。
陳健文：卓悅控股董事會主席、中國內蒙古政協委員，徐雨石馬房賽駒「蒙古王」、「從頭越」馬主
黃秋智：中播控股董事會主席

各界反應
建制派多名時任香港立法會議員強調，紫荊黨需要贏得立法會議席先至可以證明實力，而中國中央政府亦可能無意改變現有權力天秤。
民主黨副主席林卓廷覺得，紫荊黨只係中國共產黨另一隻「傀儡」。
南華早報嘅評論認為，新成立嘅「紫荊黨」喺成立超過半年後至曝光，係中共要取代現有建制派，有機會將佢哋邊緣化。
余衡方嘅評論認為，紫荊黨代表商界利益，大致上支持北京又喺細節上唔完全一致，對現有建制派不滿，擔心香港營商環境變差令到自己利益受損，要求維持香港嘅資本主義制度。
紫菜

紫菜，又叫海苔，係紅藻門紅毛菜科植物，可以食用。
紫薇

紫薇 (動畫片)：2015年嘅一部動畫。
紫薇網：江蘇徐州嘅一個網站
紫薇 (歌手)：臺灣嘅一位已經死咗嘅女歌手。
紫薇屬

紫薇屬（粵拼：zi2 mei4 suk6；學名：Lagerstroemia）係千屈菜科下面一個屬，一共有大概55種植物，大多數唔係灌木就係喬木嘅。而家喺東亞、南亞、澳洲可以見到。
紫菀

紫菀（粵拼：zi2 jyun2；日文：シオン，shion）係菊科下嘅一個屬嘅多年生開花植物，大約有 180 個種，多數種嘅紫菀分佈於歐亞大陸，亦都有啲種分佈喺北美。多種嘅紫菀會開鮮紫色嘅花。呢啲花俾好多人覺得佢哋好靚，所以紫菀係一種常用嘅觀賞花。

基本特徵
紫菀嘅鮮艷紫色同星形俾好多園藝愛好者覺得佢哋好靚，而且又容易吸引蝴蝶同蜜蜂，所以玩園藝嘅人好多都鍾意種紫菀：紫菀擅長喺夏天涼爽同潮濕嘅氣候當中生存，而喺比較熱嘅氣候，玩園藝嘅人會將紫菀種喺有陰影嘅地方，等佢哋免受強烈日照破壞；一般喺春天種咗，紫菀就會喺夏天同秋天開花；紫菀係多年生植物，即係話一樖紫菀能夠過冬，並且生存多過一年嘅時間；順帶一提，紫菀另一樣出名嘅係佢哋對霜有相當強嘅抗性。
喺日本，紫菀係一種頗有人氣嘅花，而喺日本花語當中，紫菀係「唔會忘記你」噉嘅意思。
無危物種

無危物種係指經國際自然保護聯盟評估認為無任何絕種危機物種，唔需要特別去保護佢哋嘅生存環境。香港都有好多無危嘅生物，例如樹麻雀。
無印良品

無印良品（日文：無印良品／むじるしりょうひん Mujirushi Ryouhin），係由株式會社良品計劃（日文：株式會社良品計畫）註冊經營嘅日本品牌，名嘅意思係「冇名嘅優良商品」。產品類別廣泛，主要以日常用品為主，例如服飾、文具、食品、廚具等 。產品注重純樸、簡潔、環保、以人為本產品品質理念；另有房屋建築、花店、咖啡店多方面發展開拓。

簡介
無印良品誕生喺1980年。創立初期，全面檢視商品嘅生產流程，唔添加多餘裝飾，提供機能實用而且價格合理嘅商品。基於「嚴選素材」、「檢討製程」、「簡化包裝」三大原則重新審視商品價值。例如，省略咗紙漿漂白嘅流程之後，紙張顏色變成淡米色。無印良品將佢哋用喺包裝材料同標籤等用途。無印良品從此打造咗一個極其簡單而且新穎嘅商品系列。同市場上出售嘅其他品牌商品形成鮮明對比，影響咗日本以至全世界，喺引起共鳴嘅同時亦得到廣大嘅消費者認同。
無印良品商品嘅特性係簡約同素樸。盡佢可能嘅合理化生產流程所生產嘅產品，雖然相當簡單，不過又唔係最細限度主義嘅型態。
無印良品全球店鋪數量目前已經超過700間，商品種類高達7000幾種，遍及服飾配件、生活雜貨、音響、食品以至美妝保養文具各層面嘅生活領域。

新疆棉風波
新疆維吾爾族人受到中共嘅大清洗，受到迫害、強迫勞動、宗教歧視等議題，喺2014年起開始受到關注。而喺2021年3月，多個國際品牌發表聲明批評中國強迫新疆維吾爾族人勞動，因此唔再用新疆棉花。事件引起全球唔少關注，但無印良品中國總部就回應中共官媒《環球時報》，話自己並無抵制新疆棉，而且一直有用，結果第二日公司股價急跌，一日內蒸發229億日圓。
無厘頭鳩芝麻糊

無厘頭鳩芝麻糊（粵音：mou4 lei4 tau4 gau1 zi1 maa4 wu2）係響廣東佛山一間賣芝麻糊嘅檔口，位置響佛山順德杏壇鎮逢簡村高翔坊東邊街，因為個騎呢嘅舖名加埋事頭婆「貞姨」講嘢嗰陣鍾意夾啲粵語粗口而出名，尤其係個「鳩（gau1）」字，攪到間舖響網絡爆紅不特止，事頭婆仲畀一柞網友封為「網紅」。

賣嘅嘢
間舖淨係賣四種甜品，分別係冰凍綠豆沙、爽滑涼粉草、花生芝麻糊同埋雙皮奶。款款都係事頭婆落手落腳整出嚟嘅，當中至出名嘅就係佢嘅手擂芝麻糊。
肥龍過江

《肥龍過江》（英文：Enter the Fat Dragon）係1978年上畫嘅港產片，由洪金寶導演同動作設計，倪匡編劇，洪金寶、李海淑、劉香萍、陸柱石、楊群主演。呢套片係致敬李小龍《猛龍過江》。
肥肥一家親

《肥肥一家親》（英文：Living with Lydia），又叫《肥肥駕到》，係星加坡新傳媒私人有限公司嘅電視劇，由沈殿霞、黃慧、許靜雯等主演，總共52集，由2001年播到2005年。
肥蛙

肥蛙，係一位香港Youtuber兼插畫家。她嘅YouTube頻道「mandies kwok肥蛙」，主要分享日常生活、各種產品介紹等。佢嘅YouTube頻道已經有30萬訂閱。

YouTube生涯
肥蛙由細到大都鐘意畫畫，喺2012年開始畫青蛙公仔，喺Facebook開始，之後開咗YouTube頻道，唔夠兩年時間頻道就突破10萬個訂閱。

家庭
肥蛙有一個妹妹，叫Candies。網友叫佢做蛙妹，都係一個Youtuber。
肩胛骨

肩胛骨係膊頭位嘅一孖三角形骨，喺第2到7塊肋骨後面，連住鎖骨同肱骨。
肥膏

肥膏（粵拼：fei4 gou1，Fat），學名脂肪（粵拼：zi1 fong1），係室溫之下嘅固態油（室溫下呈液態嘅油脂叫做油），多數嚟自動物體內嘅脂肪組織，係一種羧酸酯，由碳、氫、氧三種元素組成。相對醣，脂肪所含碳、氫比例較高，而氧嘅比例較低。
肥西

肥西（粵音：fei4 sai1）係中華人民共和國安徽中間一個縣，由合肥市去管，有2168平方千米咁大，住咗96萬人。而家縣委書記係蔡東霖。
嗰度以前係合肥縣。1948年尾，解放軍佔領嗰度，將合肥縣分成東西兩邊，東邊就叫肥東，西邊就叫肥西。
維基同享有多媒體嘅嘢：肥西
肥貓大戰三小強

肥貓大戰三小強（英文：Oggy and the Cockroaches）係法國卡通，1998年推出。呢部動畫喺超過80個國家播放，並曾經有開發電子遊戲版本。
粵東

粵東，又叫粵東地區，舊底係指廣東，宜家係指中國廣東東部同東北部嘅地區，多包括咗潮州、汕頭、揭陽、梅州、汕尾、河源呢六笪地方。
粵海街道

粵海係中國廣東深圳南山區下邊嘅一個街道，叫粵海街道，下轄16個社區。